דניאלה לוגסי

דניאלה לוגסי (נולדה ב-1982) היא זמרת אופרה ישראלית, בקול סופרן לירי. לוגסי נולדה בירושלים וגדלה באשקלון, הבכורה מבין שלושה ילדים. בת לג'יל (1953–2021), יליד פריז (צרפת), רופא המטולוג, ולפרל (1954–2023), ילידת ארצות הברית, מורה וציירת. לוגסי למדה בבית הספר לאמנויות באשקלון ושירתה בצה"ל כמאבחנת פסיכוטכנית בלשכת גיוס. לוגסי היא בוגרת כיתתה של פרופ' תמר רחום בבית הספר למוזיקה ע"ש בוכמן-מהטה באוניברסיטת תל אביב. בשנות לימודיה שם הופיעה בתפקיד סוזנה באופרה "נישואי פיגרו" ופמינה באופרה "חליל הקסם" של מוצרט ובתפקידי בלינדה ואישה שנייה באופרה "דידו ואניאס" של פרסל. כמו כן שרה כסולנית עם הקאמרטה הישראלית ירושלים בניצוחו של אבנר בירון והתזמורת הפילהרמונית הישראלית בניצוחו של זובין מהטה. הופיעה ברסיטל שירה מיוחד שהוקלט עם הפסנתרן צ'ארלס ספנסר באולם ימק"א בירושלים. שרה את תפקיד בלינדה באופרה "דידו ואניאס" עם הקאמרטה הישראלית ירושלים. נבחרה לשיר את תפקיד הכוהנת הגדולה בהפקה של "אאידה" מאת ורדי, שהועלתה על הבימה עם התזמורת הפילהרמונית הישראלית בניצוחו של זובין מהטה. כמו כן הופיעה בתפקיד ברטה המשרתת באופרה "הספר מסביליה" בניצוחו של רוברטו אבאדו. באופרה הישראלית הופיעה בתפקידים פפגנה באופרה "חליל הקסם" ופרילפה באופרה "פיק דאם". הופיעה בועידת הנשיא 2012 בטקס הפתיחה הרשמי. בשנת 2014 הוציאה אלבום גרסאות כיסוי בשם "Cross Over", ובו ביצעה שירים באנגלית, ושיר אחד בעברית ("עץ ירוק מפלסטיק" של הזמרת מרגלית צנעני). נכון ל-2018, לוגסי מופיעה במופע "7 פסנתרי כנף במה אחת - טירוף ב-70 אצבעות" עם גיל שוחט, רמי קלינשטיין, שלמה גרוניך, לאוניד פטשקה, ויקטור סטניסלבסקי, טל סמנון ועוד. לוגסי הייתה נשואה לעומר שווילי, איש עסקים. מדיה וקבצים בנושא דניאלה לוגסי בוויקישיתוף דניאלה לוגסי, ברשת החברתית פייסבוק דניאלה לוגסי, ברשת החברתית אינסטגרם דניאלה לוגסי, סרטונים בערוץ היוטיוב דניאלה לוגסי, באתר אפל מיוזיק (באנגלית) דניאלה לוגסי, באתר ספוטיפיי דניאלה לוגסי, באתר האופרה הישראלית תל אביב-יפו עומר שומרוני, כמה הערות לסיכום השנה בתחום המוזיקה הקלאסית, 25 בדצמבר 2007 עומר שומרוני, ‏דניאלה היקרה, באתר גלובס, 19 ביוני 2008 חגי חיטרון, גרש את האמה הזאת, ואת בנה, באתר הארץ, 16 בנובמבר 2009 מאיה מזרחי, "מאז לא הפסקתי לשיר..." (אורכב 27.05.2020 בארכיון Wayback Machine), אתר אפוק טיימס, 12 ביוני 2011 מקסים ריידר, Shear pleasure, באתר ג'רוזלם פוסט, 1 ביולי 2011 נעמה לנסקי, דניאלה לוגסי הופכת את האופרה לסקסית, באתר ישראל היום, 31 בינואר 2014 בלעדי: האזינו לאלבום של דניאלה לוגסי במלואו, באתר וואלה, 6 בפברואר 2014 נחום מוכיח, פופרה: דניאלה לוגסי מצליבה סגנונות ונכשלת, באתר nrg‏, 10 במרץ 2014 לירן גורקביץ', אופרה להמונים: דניאלה לוגסי כוכבת יוטיוב, באתר nrg‏, 19 במרץ 2015 ריאיון עם דניאלה לוגסי, ערוץ 23 ביוטיוב יומן הערוץ הראשון - 21-3 - אופרה אחרת- אלון שרביט עם דניאלה לוגסי | כאן 11 לשעבר רשות השידור, סרטון בערוץ "כאן 11 - תאגיד השידור הישראלי", באתר יוטיוב (אורך: 08:07), 2014 וידאוקליפים: Daniella Lugassy "Enjoy the Silence" music video (גרסת כיסוי לדפש מוד) בערוץ היוטיוב של דניאלה לוגסי Daniella Lugassy sings "Il vecchiotto cerca molglie", סרטון בערוץ "Daniella Lugassy", באתר יוטיוב (אורך: 03:06) Libiamo, Ne' Lieti Calici, Giuseppe Verdi sung by Daniella Lugassy, סרטון בערוץ "Daniella Lugassy", באתר יוטיוב (אורך: 03:36) תזמורת סימפונט רעננה - דניאלה לוגסי בדואט מ"פנטום האופרה", סרטון בערוץ "תזמורת סימפונט רעננה", באתר יוטיוב (אורך: 04:12) דניאלה לוגסי - עץ ירוק מפלסטיק, סרטון בערוץ "103FM", באתר יוטיוב (אורך: 03:07) אסף נבו, ‏דניאלה לוגסי: "כל שיחה עם אמא שלי יכולה להיות האחרונה", באתר ‏מאקו‏, 21 במרץ 2014 103FM (2014-01-28), דניאלה לוגסי - עץ ירוק מפלסטיק, נבדק ב-2018-04-13